|  |
| --- |
|  |

|  |
| --- |
| **ГОДИШЕН ДОКЛАД ЗА НАБЛЮДЕНИЕ** |
| **ИЗПЪЛНЕНИЕТО НА СЪВМЕСТИМОСТТА НА ОЦЕНКАТА ЗА ВЪЗДЕЙСТВИЕ ВЪРХУ ОКОЛНАТА СРЕДА С ДОКЛАДА ЗА СТРАТЕГИЧЕСКА ЕКОЛОГИЧИНА ОЦЕНКА НА „ПРОГРАМАTA ЗА ТРАНСГРАНИЧНО СЪТРУДНИЧЕСТВО INTERREG — ИПП БЪЛГАРИЯ — ТУРЦИЯ 2014 — 2020 Г.“ ПО ЛИНИЯ НА ИНСТРУМЕНТА ЗА ПРЕДПРИСЪЕДИНИТЕЛНА ПОМОЩ (ИПП II)** |

**ГОДИШЕН ДОКЛАД ЗА 2020 Г. ЗА НАБЛЮДЕНИЕ ИЗПЪЛНЕНИЕТО НА СЪВМЕСТИМОСТТА НА ОЦЕНКАТА ЗА ВЪЗДЕЙСТВИЕ ВЪРХУ ОКОЛНАТА СРЕДА С ДОКЛАДА ЗА СТРАТЕГИЧЕСКА ЕКОЛОГИЧНА ОЦЕНКА НА „ПРОГРАМА ЗА ТРАНСГРАНИЧНО СЪТРУДНИЧЕСТВО INTERREG-ИПП БЪЛГАРИЯ - ТУРЦИЯ 2014-2020 Г.“ ПО ЛИНИЯ НА ИНСТРУМЕНТА ЗА ПРЕДПРИСЪЕДИНИТЕЛНА ПОМОЩ (ИПП II)**

ВЪВЕДЕНИЕ

Настоящият доклад за наблюдение е изготвен в съответствие с:

Доклад за Стратегическа екологична оценка на „ПРОГРАМА ЗА ТРАНСГРАНИЧНО СЪТРУДНИЧЕСТВО INTERREG - ИПП БЪЛГАРИЯ - ТУРЦИЯ 2014 - 2020 г.“

Директива 2001/42/ЕК относно оценката на въздействие на някои планове и програми върху околната среда (по-нататък Директивата за СЕО)

**Приложимо законодателство на Република България:**

* Закон за опазване на околната среда
* Закон за смекчаване на последиците от изменението на климата
* Закон за биологичното разнообразие
* Закон за защитените територии
* Закон за водите
* Закон за почвите
* Закон за управление на отпадъците
* Закон за туризма
* Български национални разпоредби/ постановления за условията и реда за оценка на съвместимостта на планове, програми, проекти и инвестиционни предложения с целите на опазване на защитените зони (последно изменение, считано от 30.11.2012)
* Становище по екологична оценка № 9-5/2014 г на Министерство на околната среда и водите (МОСВ)

**Приложимо законодателство на Република Турция:**

* Закон за опазване на околната среда
* Закон за енергийна ефективност
* Закон за контрол на твърди отпадъци
* Наредбите за контрол върху замърсяването от точкови източници на земята и контрол на замърсяването на почвата; управлението на качеството на повърхността на водата; защита на влажните зони; повишаване на енергийната ефективност в използването на енергийните ресурси и енергия.

ОБЩА ИНФОРМАЦИЯ ЗА НАПРЕДЪКА ПО ИЗПЪЛНЕНИЕ НА ПРОГРАМАТА

Информация по изпълнението на Първата покана за набиране на проектни предложения по Програмата Интеррег – ИПП за трансгранично сътрудничество България - Турция може да бъде намерена в изготвения през предходната 2020 г. година „Годишен доклад 2019 г. за наблюдение изпълнението на съвместимостта на оценката за въздействие върху околната среда с доклада за стратегическа екологична оценка на „Програматa за трансгранично сътрудничество INTERREG - ИПП България - Турция 2014 - 2020 г.“ по линия на инструмента за предприсъединителна помощ (ИПП II)“.

Втората покана за набиране на проектни предложения по Програмата Интеррег – ИПП за ТГС България - Турция 2014-2020 беше обявена на 10.01.2018 г. с обща разполагаема сума за финансиране € 15 650 351 евро за двете приоритетни оси. Крайният срок за подаване на проектни предложения изтече на 11 април 2018 г. В рамките на официалния срок бяха получени общо 130 проектни предложения, от които 86 преминаха проверката за административно съответствие и допустимост и бяха предложени за техническа оценка, която беше извършена през периода 5 септември - 31 октомври 2018 г. През периода януари – май 2019 г. бяха изпълнени процедури, които предхождат сключването на договорите за субсидия (пред-договорни проверки на място на инвестиционните проекти, ревизия на бюджета, обосновка на индикаторите за резултати, проверка за двойно финансиране и за съответствие с правилата за държавна помощ (само за български проекти партньори) на 26 проекта, предложени за финансиране по Приоритетна ос 1 „Околна среда“ и 45проекта,предложени за финансиране поПриоритетна ос 2 „Устойчив туризъм“. През месеците юли, август, септември, октомври и декември 2019 г. по Втора покана за набиране на проектни предложения с водещите партньори от допустимия регион между Република България и Република Турция бяха подписани 17 договора за субсидия по Приоритетна ос 1 „Околна среда“ на обща стойност € 4 683 987,92 Евро и 21 договора по Приоритетна ос 2 „Устойчив туризъм“ на обща стойност 6 833 760,39 Евро.

• Приоритетна ос 1 "Околна среда", Специфична цел 1.1 „Предотвратяване и смекчаване на последиците от природните и предизвиканите от човека бедствия в трансграничния район“ – 3 инвестиционни проектни предложения;

• Приоритетна ос 1 "Околна среда", Специфична цел 1.2 „Подобряване на капацитета за опазване на природата, устойчиво използване и управление на общите природни ресурси чрез съвместни инициативи в трансграничния район“ – 6 инвестиционни проектни предложения и 8 проектни предложения от типа „меки мерки“;

• Приоритетна ос 2 "Устойчив туризъм", Специфична цел 2.1 „Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура“ – 13 инвестиционни проектни предложения;

• Приоритетна ос 2 "Устойчив туризъм", Специфична цел 2.2 „Повишаване на потенциала за трансграничен туризъм чрез развитие на общи дестинации“ – 1 проектно предложение от типа „меки мерки“;

• Приоритетна ос 2 "Устойчив туризъм", Специфична цел 2.3 „Увеличаване на работата в мрежа за развитие на устойчив туризъм чрез инициативи за трансгранично сътрудничество“ – 7 проектни предложения от типа „меки мерки“.

През 2020 г. изменението на Програмата Интеррег - ИПП за ТГС България - Турция 2014-2020 беше одобрено с Решение за изпълнение C (2020) 5536 / 07.08.2020 на Европейската комисия и средствата се преразпределят от приоритетна ос 1 „Околна среда“ към приоритетна ос 2 „Устойчив туризъм“ в Програмата. Управляващият орган продължи с подписването на договори за субсидиране на проектите, одобрени за финансиране по Втората покана за проекти предложения.

**През 2020 г. по Втора покана за набиране на проектни предложения един от проектите по Приоритетна ос 1 "Околна среда", Специфична цел 1.2 на обща стойност 399 915,09 Евро, сключен през 2019 г. беше прекратен**, а с водещите партньори от допустимия регион между Република България и Република Турция бяха подписани допълнително 1 договор за субсидия по Приоритетна ос 1 „Околна среда“ на обща стойност € 376 921 ,37 Евро и 20 договора по Приоритетна ос 2 „Устойчив туризъм“ на обща стойност 4 054 346,46 Евро.

Ново сключените договори през 2020 г. са разпределени по приоритетни оси и специфични цели, както следва:

• Приоритетна ос 1 "Околна среда", Специфична цел 1.2 – 1 инвестиционно проектно предложение;

• Приоритетна ос 2 "Устойчив туризъм", Специфична цел 2.1 – 7 инвестиционни проектни предложения;

• Приоритетна ос 2 "Устойчив туризъм", Специфична цел 2.2 – 4 проектни предложения от типа „меки мерки“;

• Приоритетна ос 2 "Устойчив туризъм", Специфична цел 2.3 – 9 проектни предложения от типа „меки мерки“.

На 13 май 2020 г. беше обявена и покана за стратегическо проектно предложение по Програмата Интеррег – ИПП за трансгранично сътрудничество България-Турция. С поканата бяха приканени водещият партньор „Университет „Проф. д-р Асен Златаров“ – Бургас“ и проектен партньор 2 “Тракийски университет – Одрин“ да представят стратегическо проектно предложение по Приоритетна ос 1. „Околна среда“, специфична цел 1.2. „Подобряване на капацитета за опазване на природата, устойчиво използване и управление на общите природни ресурси в трансграничния район чрез съвместни инициативи“. Договорът за субсидия по Ограничената покана за стратегическо проектно предложение беше сключен на 9 октомври 2020г. за общата сума от 2 855 246,52 евро. Основните проектни дейности, които включва Стратегическия проект са: оборудване и изграждане на инфраструктура за изследователски центрове за Син растеж към Университет "Проф. Д-р Асен Златаров" - Бургас и Тракийски Университет – Одрин, разработване и прилагане на общи методологии и пилотни проучвания на водни екосистеми в регионите на Бургас и Одрин, местни дейности за изграждане на регионален капацитет, включително провеждане на международни конференции, срещи на заинтересованите страни, публични събития, както и дейности за подобряване на взаимодействието между различните нива на регионалните образователни екосистеми в подкрепа на образование и обучение за Син растеж.

Така през 2020 г. по Втората покана за набиране на проектни предложения и по ограничената покана за стратегическо проектно предложение с водещите партньори от допустимия регион между Република България и Република Турция, сумарно изпълняваните договори за субсидия възлизат на:

* **обща стойност 7 516 240,72 Евро по Приоритетна ос 1 „Околна среда“;**
* **обща стойност 10 888 106,85 Евро по Приоритетна ос 2 „Устойчив туризъм“.**

Прекратеният проект (CB005.2.12.015) на стойност 399 915,09 Евро не е включен в посочената стойност по Приоритетна ос 1 „Околна среда“, тъй като изцяло спестеният му бюджет беше пренасочен към бюджета на третата покана.

**Според приоритетната ос и специфична им цел броят на наблюдаваните и изпълнявани договори за субсидия през 2020г. е следният:**

**• Приоритетна ос 1 "Околна среда", Специфична цел 1.1 „Предотвратяване и смекчаване на последиците от природните и предизвиканите от човека бедствия в трансграничния район“ – 3 инвестиционни проекта;**

**• Приоритетна ос 1 "Околна среда", Специфична цел 1.2 – 7 инвестиционни проекта (с включен Стратегическия проект) и 8 от типа „меки мерки“ ;**

**• Приоритетна ос 2 "Устойчив туризъм", Специфична цел 2.1 – 20 инвестиционни проекта;**

**• Приоритетна ос 2 "Устойчив туризъм", Специфична цел 2.2 – 5 проекта от типа „меки мерки“;**

**• Приоритетна ос 2 "Устойчив туризъм", Специфична цел 2.3 – 16 проекта от типа „меки мерки“.**

Прекратеният проект (CB005.2.12.015) по Приоритетна ос 1 "Околна среда", Специфична цел 1.2 не е включен при формиране на общия брой на изпълняваните проекти, понеже по него няма изпълнени дейности и не са поискани суми за възстановяване по Програмата.

По Програмата Интеррег – ИПП за трансгранично сътрудничество България-Турция през последното тримесечие на 2020 г. са приключили успешно 8 броя проекти, като всички са от типа „мерки мерки“.

ИНФОРМАЦИЯ ЗА МЕРКИТЕ И ИЗИСКВАНИЯТА ЗА ПРЕДОТВРАТЯВАНЕ И ВЪЗМОЖНО НАЙ-ПЪЛНО НАМАЛЯВАНЕ И ЕЛИМИНИРАНЕ НА ВЪЗМОЖНИТЕ НЕГАТИВНИ ПОСЛЕДСТВИЯ ОТ ПРИЛАГАНЕТО НА ПРОГРАМАТА

В съответствие с точка I "Мерки и изисквания за предотвратяване и възможно най-пълно намаляване и елиминиране на възможните негативни последствия от изпълнението на програмата" от Становището по екологична оценка на МОСВ, в проектните предложения трябва да са изпълнени следните изисквания:

1. Планове, програми, проекти и инвестиционни предложения, предмет на „Програмата за трансгранично сътрудничество INTERREG - ИПП БЪЛГАРИЯ - ТУРЦИЯ 2014 - 2020 г.“, попадащи в обхвата на приложенията към ЗООС или извън тях, както и под разпоредбите на чл. 31 от ЗБР, подлежат на оценка за съвместимостта им с предмета и целите на опазване на защитените зони и могат да бъдат одобрени само след решение/ становище по ОВОС/ЕО/ОС за одобряване/ съгласуване при съобразяване с препоръките в извършените оценки, както и с условията, изискванията и мерките, постановени с решението/ становището.
2. Развитието на туризма следва да е съобразено с капацитета на рекреационно натоварване на територията, като се осигурят подходящо отвеждане и пречистване на отпадъчните води и управление на отпадъците.
3. Разработката на туристически пакети по Приоритетна ос 2 следва да отчита, че дейности като излети „сафари“, трасето „офроуд“ за наблюдение на редки и застрашени животински видове не са допустими, тъй като водят до значителни увреждания на околната среда и в частност – биологичното разнообразие.

Взимайки под внимание изложените по-горе препоръки, УО включва всички от тях в Насоките за кандидатстване по Първа и Втора покана за набиране на проектни предложения, а именно:

* Всички инвестиционни предложения е необходимо да представят като прикачен файл към формуляра за кандидатстване (апликационната форма) положителна оценка за въздействието върху околната среда (ОВОС), в случай че за предвидените дейности по ОВОС се изисква от националното законодателство. Когато съответното законодателство не изисква ОВОС, кандидатите трябва да представят декларация от съответните институции за изключение от правилото за ОВОС;
* Всички инвестиционни дейности е необходимо да бъдат в съответствие с приложимото национално законодателство за съответния вид строителни и монтажни работи (включително тези, свързани с развитието на туризма);
* Дейности, като "сафари" туризъм, „извън маршрути" (оф-роуд) проследяване за наблюдение на редки и застрашени видове" са включени в списъците на недопустими дейности за всички приоритетни оси. Всички препоръки, включени в оценката за въздействие върху околната среда, са надлежно предвидени още на етапа на кандидатстване и са строго съблюдавани и изпълнени като задължителен критерий при оценката и подбора на проекти за финансиране по първата покана за представяне на предложения.

В съответствие с изискванията в Насоките за кандидатите по Първа и Втора покана за набиране на проектни предложения, в случай на инвестиционни проекти, които предвиждат строителни и монтажни работи, кандидатите трябва да предоставят:

- **или** положителна оценка на въздействието върху околната среда (положително становище от компетентния орган) съгласно изискванията на националното законодателство (приложение B6.4 на формуляра за кандидатстване)

- **или** официално писмо, издадено от съответния компетентен орган ясно заявяващ, че не е необходимо извършване на ОВОС (приложение B6.4 на Формуляра за кандидатстване)

На *етап кандидатстване* всички изпълнявани през 2020 г. договори за субсидия по Втора и Трета покана, които предвиждат в обхвата си изпълнение на строително-монтажни работи (СМР), са представили необходимите документи, издадени от съответните компетентни органи (съгласно приложимото национално законодателство), като са декларирали, че за дейностите в обхвата на проектното предложение не се изисква провеждане на процедура по ОВОС, тъй като планираните дейности не засягат пряко природни местообитания и защитени територии, както и не съществува възможност за негативен ефект върху околната среда и човешкото здраве.

Останалата част от проектите, изпълнявани през 2020 г. по Втора покана, не предвиждат изпълнение на СМР в обхвата на дейностите си, затова за тях не се изисква ОВОС/ становище от компетентните екологични организации – това касае проектите с включени „меки мерки“ в обхвата на дейностите им и проектите със статус "инвестиционни", но без СМР в техния обхват на интервенция.

По време на *оценителния процес*, съвместимостта на проектните предложения с посочените по-горе изисквания е надлежно проверена от оценителите и само проектите, които покриват горепосочените критерии са предложени и одобрени за финансиране.

След сключването на договор за субсидия, всички проекти, финансирани по Втората и Третата покана извършиха самооценка на очакваните екологични последици от предвидените в проектите дейности по отношение на шестте въпроса, касаещи околната среда (въздух и климат; биоразнообразие, фауна и флора; води; почви; население и човешко здраве; културно/ природно наследство и ландшафт). За целите на самооценката беше използван въпросникът, заложен в раздел 10.2 от доклада за ЕО, а резултатите са сравнени с очакваните последици за съответната Специфична цел според доклада за ЕО.

Таблицата по-долу представя обобщена информация относно извършената самооценка на финалния етап на изпълнение на договорите за субсидия по Втора покана, завършили през 2020 г. и годишната самооценка, по договорите за субсидия в процес на изпълнение през 2020 г. по Втора и трета покана.

ПОДРОБНА ИНФОРМАЦИЯ ЗА САМООЦЕНКА НА ПРОЕКТИТЕ ПО ПРИОРИТЕТНИ ОСИ И СПЕЦИФИЧНИ ЦЕЛИ / шаблон /

|  | **Околна среда**(за които последствията за околната среда се оценяват в съответствие с Директива 2001/42/ΕC) | Очаквани последици в зависимост от ЕО | Брой проекти с очаквани  | Коментари/ бележки/ предприетите мерки |
| --- | --- | --- | --- | --- |
| **ПО / СЦ** | Положителни (+) екологични последици | Неутрални (0) екологични последици | Негативни (-) екологични последици | Както положителни така и отрицателни (+/-) |
| ПО 1СЦ 1.1 | Въздух и Климат | + | 2 | 1 | 0 | 0 | Два проекта по Втора покана предвиждат доставяне на ново противопожарно оборудване и мерки за намаляване на риска от горски пожари, което би имало положителен ефект върху околната среда и намаляване на замърсяването на въздуха. Планира се изграждане на система за ранно предупреждение и оповестяване на населението при бедствия и доставка на оборудване за превенция на природни и предизвикани от човека опасности и бедствия. Очаква се един от проектите да има неутрален ефект спрямо околната среда по отношение на въздуха и климата. |
| Биоразнообразие, фауна и флора | + | 2 | 1 | 0 | 0 | Дейностите, изпълнявани по два от проектите по Втора покана, свързани с предотвратяване и смекчаване на последиците от природните и причинените от човека бедствия, ще имат положително въздействие върху съхраняването на биоразнообразието, фауната и флората в трансграничния регион. Чрез изграждане на система за ранно предупреждение и оповестяване на населението при бедствия в българската част на Странджа ще се повлияе положително върху намаляването на загубите на биологично разнообразие. Един от проектите ще има неутрален ефект. |
| Води | 0 | 1 | 2 | 0 | 0 | Един проект по Втора покана, предвиждащ доставка на техника за изкопи и почистване ще допринесе пряко за подобряване проходимостта на дерета и притоци на реки в община Димитровград. Останалите проекти ще имат неутрален ефект по отношение на водите. |
| Почви | 0 | 1 | 2 | 0 | 0 | Един проект по Втора покана ще окаже положително въздействие върху почвите в община Димитровград. Останалите проекти ще имат неутрален ефект по отношение на почвите. |
| Население и човешко здраве | + | 2 | 1 | 0 | 0 | Два от проектите са оценени като оказващи влияние върху осведомеността и насърчаването на еко-съобразно поведение на гражданите чрез съвместни инициативи и обучения, свързани с предотвратяване и смекчаване на последиците от природните и причинените от човека бедствия. Проектите ще окажат влияние върху насърчаването на превенция на риска и управлението на природни и причинени от човека бедствия, като един от тях ще допринесе индиректно за подобряване на здравето на населението чрез намаляване на предпоставките за замърсяване в населените места в община Димитровград. Един от проектите ще има неутрален ефект по отношение на населението и човешкото здраве. |
| Културно/ Природно наследство и ландшафт | 0 | 1 | 2 | 0 | 0 | Като цяло проектите по СЦ 1.1 по-скоро имат неутрални последици по отношение на културното и природно наследство и ландшафт. Дейностите, които се предвиждат ще имат непряко позитивно въздействие върху съхранението и защитата на културното и природно наследство, както и за насърчаването на устойчиво управление и планиране на културните и природните ландшафти. |
| ПО 1СЦ 1.2 | Въздух и Климат | + | 9 | 6 | 0 | 0 | По-голямата част от проектите по СЦ 1.2, финансирани от Втора покана включват дейности, които се очаква да доведат до подобряване на екологичните условия в територии от трансграничния регион и повишаване капацитета за опазване и устойчиво използване на природните ресурси. Два проекта ще имат пряко позитивно влияние върху въздуха посредством предвидените инвестиции по залесителни мероприятия с Благун и Цер. Значително положително въздействие върху климата се очаква да окаже един от проектите, който включва дейности по закупуване на мобилни станции за измерване на климатични и почвени услови и мониторинг на засегнатите от съхнене гори. Инициативите по картиране на незаконни места за изхвърляне на отпадъци и провеждане на кампания за почистване и ревитализиране на сметища оказват пряко влияние върху чистотата на въздуха в населените места. Съвместните дейности по почистване на крайбрежната зона и дейностите по съхраняване на морските ливади също ще допринесат за производството на кислород, което ще подобри състоянието на въздуха и ще доведе до цялостен положителен ефект за околната среда. Чрез екологични обучения на деца за опазване на климата един проект ще окаже индиректно въздействие върху отговорното използване на природните ресурси в територии от трансграничния регион. Чрез разработване на общи методологии и модели за отговорно използване на природните ресурси, изпълнението на Стратегическият проект се очаква да окаже положително въздействие върху въздуха и климата. Чрез изграждането на „Изследователски центрове за „Син растеж““ в трансграничния регион ще се създадат условия за взаимодействие между учени, изследователи, местни институции и общности.Останалите проекти биха имали неутрален ефект, ~~а по един проект не се очаква да има както положителен, така и отрицателен ефект върху въздуха и климата.~~ |
| Биоразнообразие, фауна и флора | + | 12 | 3 | 0 | 0 | По-голямата част от проектите по СЦ 1.2 са оценени като такива с позитивни последици върху биоразнообразието, фауната и флората. По тях са предвидени мерки за съхранение на горски и морски екосистеми, мерки за опазване на царския орел, като са предвидени и съвместни инициативи за опазване на Европейската червена горска мравка от изчезване. Няколко проекта по Втора покана по Специфична цел 1.2 се очаква да имат ефект върху намаляване на загубата на биологично разнообразие чрез мерки против изсъхване на горите, които ще подобрят микроклимата на флората и фауната и мерки за повишаване на осведомеността относно изчезването на морските ливади, причинено от погрешни методи за риболов. Проектите, които биха имали положително влияние, обхващат дейности по залесяване, екологични обучения на деца, семинари и мероприятия за повишаване на капацитета на общностите за опазване на околната среда и устойчиво използване на природните ресурси. Чрез разработване на общи методологии и модели за отговорно използване на природните ресурси, изпълнението на Стратегическият проект се очаква да окаже положително въздействие върху биоразнообразието, флората и фауната. Останалите проекти биха имали неутрален ефект, ~~а по един проект не се очаква да има както положителен, така и отрицателен ефект~~  |
| Води | + | 10 | 5 | 0 | 0 | По-голяма част от проектите по Втора покана са оценени като такива с положителни последици върху водите. В тях са включени дейности по почистване, устойчиво управление на отпадъците, почистване и укрепване на езера, закупуване на оборудване, дребно-мащабни инвестиции в зелена инфраструктура и мерки за опазване на морските ливади, както и меки мерки за насърчаване на отговорно поведение на обществото за разумно използване на водните ресурси и изследване на екологичните условия и състояние на водите на езера. Един от тези проекти ще допринесе за подобряване чистотата на водите в езеро Вая чрез почистване на стари замърсявания в протока към Черно море. Изпълнението на Стратегическият проект се очаква да окаже положително въздействие върху чистотата на водите. Чрез разработване на общи методологии и модели за отговорно използване на природните ресурси и чрез изграждането на „Изследователски центрове за „Син растеж““ в трансграничния регион ще се създадат условия за взаимодействие между учени, изследователи, местни институции и общности, също така ще се разработят и изпълнят инициативи, свързани с опазването на околната среда и екологично отговорно поведение. С изпълнението на Стратегическия проект ще се надгради съществуващия капацитет за изследване и мониторинг на екологичния статус на местните екосистеми чрез осигуряване на инфраструктура и оборудване за учени и експерти. Предвижда се да допринесе и за компенсиране на липсата от данни и информация за екологичния статус на водните екосистеми в целевия регион. Останалите проекти биха имали неутрален ефект по отношение на водите. |
| Почви | 0 | 6 | 9 | 0 | 0 | Стратегическият проект и по-голямата част от проектите по Втора покана са оценени като оказващи неутрални последици спрямо опазване/ подобряване на състоянието на почвата. Останалите проекти са оценени с положителен ефект. Провеждане на кампания за почистване и ревитализиране на сметища (дезинфекция, повторно залесяване и др.), Въвличане на млади хора и граждани в кампания срещу замърсяването на крайречните и крайбрежни райони и изпълнените „меки мерки“ по проекти от Втората покана благоприятстват за създаване на навици за разделно събиране на отпадъци и правилното им обезвреждане, които в дългосрочен план ще допринесат за подобряване на устойчивостта на екосистемите и почвите. По един от изпълняваните проекти се предвижда доставка и монтаж на оборудване и създаване на електронна мобилна лаборатория, проучване състоянието на почвените ресурси и последващо обучение на представители на властите, земеделските производители, бизнеса и гражданското общество за околната среда. Чрез предвидените мерки по залесяване по два от проектите ще се подобри състоянието и плодородието на почвите. |
| Население и човешко здраве | + | 7 | 8 | 0 | 0 | Почти половината от проектите по СЦ 1.2 са оценени с очакван ефект върху насърчаването на устойчивото управление на отпадъците и чистотата на храната вследствие на предотвратяване на замърсяването на почвите, като по този начин ще осигурят позитивни последици за населението и човешкото здраве. При един проект от Втора покана се очаква индиректно положително въздействие върху населението и човешкото здраве чрез създадена мрежа за постигане на устойчиви защитени местности и чисти крайбрежни зони, както и за подобряване на качеството на всички общи природни ресурси. Останалите проекти по втора покана, както и стратегическия проект биха имали неутрален ефект по отношение на населението и човешкото здраве. |
| Културно/ Природно наследство и ландшафт | + | 10 | 5 | 0 | 0 | Повечето от проектите са оценени като оказващи позитивни последици спрямо природното наследство и ландшафта чрез изпълнение на мерки за опазване на морските и горските екосистеми и управление на отпадъците и опазване на природата. При меките проекти с включени образователни дейности се насърчава отговорното поведение на гражданското общество, особено на младите хора. Останалите проекти по Втора покана, както и Стратегическия проект биха имали неутрален ефект по отношение на културното и природно наследство и ландшафт. |

|  |  |  |  |  |  |  |  |
| --- | --- | --- | --- | --- | --- | --- | --- |
| ПО 2СЦ 2.1 | Въздух и Климат | 0 | 5 | 15 | 0 | 0 | По пет от проектите, финансирани от СЦ 2.1 „Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура“ на Втора покана, в процес на изпълнение през 2020 г. са отчетени положителни екологични последици върху въздуха и климата. По един от проектите са били в процес на обновяване две паркови пространства, които влияят индиректно върху въздуха и климата. По един от проектите, положителното влияние върху въздуха и климата е свързано с насърчаване на екологично съобразния транспорт, чрез създаване на условия за негово развитие.По няколко от проектите от същата ос са били в процес на изграждане нови пешеходни туристически маршрути, вело-алеи до природни и исторически места, трекинг маршрути и друга инфраструктура насърчаваща екологосъобразния туризъм. По един текущ проект през 2020 г. ще се въведат мерки за енергийна ефективност на читалищна сграда, които ще имат пряк ефект за намаляване замърсяването на въздуха.Останалите изпълнявани проекти по Втора покана са отчели неутрален ефект спрямо въздуха и климата.  |
| Биоразнообразие, фауна и флора | 0 | 6 | 14 | 0 | 0 | Изпълнението на дейностите по шест проекта в рамките на СЦ 2.1. по Втора покана са оценени с положителен очакван ефект за опазване на биоразнообразието, флората и фауната. Това се постига чрез включване на гражданите в дейности за опазване на биоразнообразието и естествените местообитания, и такива, които оказват позитивно влияние към насърчаването на еко-съобразен туризъм в трансграничния регион, който ще осигури висока степен на съхранение на природата.По три от проектите са оценени непреки позитивни последици върху насърчаването на отговорно поведение на обществото чрез въвличане на гражданите в опазването на биоразнообразието и природните зони в трансграничния регион. Такива са промоционални пътувания от двете страни на границата, предоставяне на информация за опазване на исторически и природни обекти, и др.Един от проектите се очаква да има положително въздействие върху опазване на хабитатите, биоразнообразието и екосистемите. Еко-пътеките, които са създадени, и които предстои да се създадат по финансираните от Втора покана проекти ще насърчат отговорното поведение на гражданите за опазване на биоразнообразието и естествените обиталища.Повечето проекти, финансирани от Втора покана – 14 на брой, очакват неутрален ефект по разглеждания показател. |
| Води | 0 | 3 | 17 | 0 | 0 | Изпълнението на дейностите по 3 от проектите по Втора покана са оценени с очакван непряк положителен ефект върху устойчивото управление на водните ресурси. По тях се изпълняват дейности насърчаващи устойчивия туризъм с цел опазване на водните ресурси, насърчаване на отговорно поведение у гражданите, и промоционални дейности за устойчива употреба на водните източници. Повечето проекти, финансирани от Втора покана – 17 на брой, очакват неутрален ефект по разглеждания показател. |
| Почви | 0 | 3 | 17 | 0 | 0 | Изпълнението на дейностите по 3 от проектите по СЦ 2.1 на Втора покана са оценени, като такива с очакван непряк положителен ефект върху почвите. Те включват дейности за насърчаване на устойчивия туризъм, които имат положителен ефект върху опазване на конкретни територии.Бенефициентите в един от проектите са посочили, че посредством реализираните инвестиционни обекти ще се насърчи устойчивото използване на зелените площи в градските центрове. По време на промоционални пътувания през границата ще бъде обърнато специално внимание на защитени територии, и такива с историческа стойности и археологическа значимост.Друг аспект на непряко положително влияние върху почвите на проектите от СЦ 2.1. е насърчаването на отговорното поведение на обществото за опазване на почвите, посредством образователни инициативи. По един от оценяваните проекти се предвижда групи от деца да получат информация за защитени местности, исторически и археологически обекти.Повечето проекти, финансирани от Втора покана – 17 на брой, очакват неутрален ефект по разглеждания показател , тъй като не са предвидени дейности, засягащи почви. |
| Население и човешко здраве | 0 | 3 | 17 | 0 | 0 | Бенефициентите по три от проектите в изпълнение през 2020 г. по СЦ 2.1 са посочили, че проектните дейности биха оказали непряк положителен ефект върху населението и човешкото здраве. Един от аспектите е насърчаване на устойчивото управление на отпадъците за опазване на човешкото здраве. Реконструираните градски зони в рамките на един от проектите по СЦ 2.1. предоставят възможности за подходящо управление на отпадъците. Друг проект по СЦ 2.1. насърчава туристите да използват създадената инфраструктура за сметосъбиране на археологически обект. Втори аспект на индиректно влияние върху показателя е създаване на условия за участие на гражданите при решаване на екологичните проблеми. Дейностите по един от проектите по СЦ 2.1. включват изграждане на водопровод, осигуряващ питейна вода на туристически обект, и имат пряко влияние върху опазване здравето на посетителите. Очаква се повечето изпълнявани през 2020г. проекти от СЦ 2.1 да имат неутрално влияние върху човешкото здраве, тъй като не са предвидени дейности пряко насочени към този компонент. |
| Културно/ Природно наследство и ландшафт | + | 20 | 0 | 0 | 0 | Всички проекти, финансирани от Втора покана по СЦ 2.1 предвиждат положителен принос за увеличаване на туристическата привлекателност на региона чрез подобряване на състоянието на природното и културното наследство и свързаната с него инфраструктура. Приносът е в четирите направления на разглеждания компонент: ефект върху опазване и възстановяване на културното и природно наследство, ефект върху насърчаването на устойчиво управление и планиране на културните и природните ландшафти, ефект върху насърчаването на устойчивото използване на природните ресурси за постигане на устойчив туризъм и ефект върху насърчаването на отговорно съзнание на обществото чрез повишаване на познанията и съзнанието за опазване и защита на културното наследство и ландшафт. |
| ПО 2СЦ 2.2 | Въздух и Климат | 0 | 2 | 3 | 0 | 0 | По два от изпълняваните проекти през 2020 г. в рамките на СЦ 2.2 „Повишаване на потенциала за трансграничен туризъм чрез развитие на общи дестинации“ са извършвани дейности, засягащи въздуха и климата. Те са свързани с насърчаване на отговорно поведение в обществото относно борбата с климатичните промени. Останалите проекти са отчели неутрален ефект. |
| Биоразнообразие, фауна и флора | 0 | 2 | 3 | 0 | 0 | По два от изпълняваните проекти през 2020 г. в рамките на СЦ 2.2 са извършвани дейности, засягащи опазването на биоразнообразието. Те са свързани с включване на граждани в дейности по опазване на биоразнообразието и естествените местообитания и насърчаване на формите на туризъм, които осигуряват най-висока степен на съхраняване на природата. Останалите проекти са отчели неутрален ефект. |
| Води | 0 | 2 | 3 | 0 | 0 | По два от изпълняваните проекти през 2020 г. в рамките на СЦ 2.2 са извършвани дейности, засягащи водите. И двата проекта са отчели положителен ефект върху насърчаване на отговорното поведение на гражданите, чрез включване в инициативи за устойчиво управление на водите. Останалите три проекта са отчели неутрален ефект. |
| Почви | 0 | 1 | 4 | 0 | 0 | По един от изпълняваните проекти през 2020 г. в рамките на СЦ 2.2 са извършвани дейности насърчаващи устойчивия туризъм, които имат индиректно влияние върху опазване на земята и почвите. Останалите проекти са отчели неутрален ефект. |
| Население и човешко здраве | 0 | 1 | 4 | 0 | 0 | По един от изпълняваните проекти през 2020 г. в рамките на СЦ 2.2 са извършвани дейности, които са имали ефект върху насърчаване на отговорното поведение на гражданите, чрез включването им в решаването на екологични проблеми, които имат индиректно влияние върху населението и човешкото здраве. Останалите проекти са отчели неутрален ефект. |
| Културно/ Природно наследство и ландшафт | 0 | 5 | 0 | 0 | 0 | Всички проекти попадащи в тази СЦ са отчели дейности през 2020 г. свързани с културното/природно наследство и ландшафт. Дейностите са имали ефект или ще окажат такъв върху промоцията и устойчивото управление на културните и исторически ресурси за развитието на устойчив туризъм. От друга страна, чрез проведени или планирани обучения се насърчават отговорното поведение и опазване на културното/природно наследство и ландшафт.Например, създадени са мобилно приложение и туристически гид с информация за културни и природни ресурси и историческото наследство, проучвания свързани с местните занаяти, изготвени са обучителни програми за занаятчии, по които са проведени пилотни обучения, проведени са панаири на занаятите, и др. |
| ПО 2СЦ 2.3 | Въздух и Климат | 0 | 1 | 15 | 0 | 0 | По проектите, финансирани по СЦ 2.3 не са предвидени дейности, засягащи въздуха и климата и се очаква те да имат неутрално влияние върху тези елементи на околната среда. Само един проект е отчел индиректен положителен ефект върху климата и въздуха посредством насърчаване на отговорното поведение на обществото в борбата с климатичните промени. По проекта са изпълнявани съвместни инициативи за екологично образование в трансграничния регион.  |
| Биоразнообразие, фауна и флора | 0 | 2 | 14 | 0 | 0 | В много малка част от проектите, финансирани по СЦ 2.3 са предвидени дейности, засягащи биоразнообразие, фауна и флора и се очаква те да имат предимно неутрално влияние върху тези елементи на околната среда. Индиректни положителни ефекти са отчетени по два проекта, които са свързани с насърчаване на отговорното поведение на обществото по отношение опазването на биоразнообразието, флората и фауната и промоция на екологосъобразен туризъм, който не уврежда разглежданите природни елементи.  |
| Води | 0 | 1 | 15 | 0 | 0 | По проектите, финансирани по СЦ 2.3 не са предвидени дейности, засягащи водите и се очаква те да имат предимно неутрално влияние върху този елемент на околната среда. Само един проект в процес на изпълнение през 2020 г. е отчел индиректен положителен ефект върху водите посредством насърчаването на устойчивото използване на водните ресурси, развитие на устойчив туризъм и насърчаването на отговорно поведение на обществото чрез въвличане на гражданите в устойчивото използване на водите. |
| Почви | 0 | 2 | 14 | 0 | 0 | По проектите, финансирани по СЦ 2.3 не са предвидени дейности пряко засягащи почвите и се очаква те да имат предимно неутрално влияние върху тези елементи на околната среда. Само два проекта – един приключил през 2020 и един в процес на изпълнение през 2020 г. са отчели индиректен положителен ефект върху почвите посредством насърчаването на устойчивото ползване на почвените ресурси, развитие на устойчив туризъм и повишаване на познанията и съзнанието за опазване на почвата.  |
| Население и човешко здраве | 0 | 2 | 14 | 0 | 0 | По проектите, финансирани по СЦ 2.3 не са предвидени дейности, пряко засягащи населението и човешкото здраве и се очаква те да имат предимно неутрално влияние върху този компонент на анализа. Само два проекта в процес на изпълнение през 2020 г. са отчели индиректен положителен ефект върху населението и човешкото здраве посредством повишаването на контрола върху екологични рискове и опасности свързани със здравето и насърчаването на устойчивото управление на отпадъците, за да се защити здравето на хората. |
| Културно/ Природно наследство и ландшафт | + | 14 | 2 | 0 | 0 | 14 от проектите, финансирани от Втората покана в рамките на СЦ 2.3 в процес на изпълнение през 2020 г., от които два приключили през 2020 г. са оценени като такива с положителен принос към развитието на устойчивия туризъм чрез инициативи, насърчаващи устойчивото използване на природните ресурси, културното и историческо наследство, а приноса на два проекта (от които един приключил през 2020 г.) е оценен като неутрален. Приносът е отбелязан и в четирите аспекта на разглеждания критерий – за опазване и възстановяване на културното и природно наследство; за насърчаването на устойчиво управление и планиране на културните и природните ландшафти; за насърчаването на устойчивото използване на природните ресурси за постигане на устойчив туризъм; за насърчаването на отговорно съзнание на обществото чрез повишаване на познанията и съзнанието за опазване и защита на културното наследство и ландшафт. |

|  |  |  |  |  |  |  |
| --- | --- | --- | --- | --- | --- | --- |
| **ОБЩО** | **Въздух и климат** | **Биоразнообразие Фауна и Флора** | **Води** | **Почви** | **Население и човешко здраве** | **Културно/Природно наследство и ландшафт** |
| **+** | 11 | 14 | 11 | 7 | 9 | 11 |
| **-** | 0 | 0 | 0 | 0 | 0 | 0 |
| **0** | 7 | 4 | 7 | 11 | 9 | 7 |
| **+/-** | 0 | 0 | 0 | 0 | 0 | 0 |

**ПО 1**

|  |  |  |  |  |  |  |
| --- | --- | --- | --- | --- | --- | --- |
| **ОБЩО** | **Въздух и климат** | **Биоразнообразие Фауна и Флора** | **Води** | **Почви** | **Население и човешко здраве** | **Културно/Природно наследство и ландшафт** |
| **+** | 8 | 10 | 6 | 6 | 6 | 39 |
| **-** | 0 | 0 | 0 | 0 | 0 | 0 |
| **0** | 33 | 31 | 35 | 35 | 35 | 2 |
| **+/-** | 0 | 0 | 0 | 0 | 0 | 0 |

**ПО 2**

**РЕЗЮМЕ** на отговорите по оценка на екологичното съответствие на проектните предложения, на база на подадените от водещите партньори контролни листове за проверка на съвместимостта / шаблон /

| **Околна среда**(за които последствията за околната среда се оценяват в съответствие с Директива 2001/42/ΕC) | **Екологични въпроси / показатели (индикатори)** | **Отговори / Коментари** |
| --- | --- | --- |
| Въздух и Климат | Проектите ще имат ли ефект върху намаляване на замърсяването на въздуха? | Отражение върху намаляване замърсяването на въздуха се очаква да имат проектите по Приоритетна ос 1 „Околна среда“, специфична цел 1.1 „Предотвратяване и смекчаване на последиците от природни и предизвикани от човека бедствия в трансграничния регион“ на Програмата. По Втората покана за проектни предложения през 2020 г. са в изпълнение проекти, насочени към предотвратяване на горски пожари, за които може да се счита, че оказват индиректно въздействие върху опазването на въздуха и климата. Проекти, изпълнявани по Приоритетна ос 1 „Околна среда“, специфична цел 1.2 „Подобряване на капацитета за опазване на природата, устойчиво използване и управление на общи природни ресурси чрез инициативи за сътрудничество в трансграничния регион“ на Програмата се очаква да имат директен ефект върху намаляване замърсяването на въздуха в територии в трансграничния регион. Ще бъдат изпълнени съвместните дейности по почистване на крайбрежната зона. Предвижда се залесяване на нови гори и изготвяне на план за управление на засегнати от изсъхване гори, което ще допринесе за пречистване на въздуха. Изпълнението на мерки за съхраняване на морските ливади ще подпомогне за подобряване на здравето на хората чрез мерки за допринасяне за производството на кислород. Един от проектите предвижда изграждане на мониторингова мрежа за проследяване динамиката на популация при корояда в изкуствено създадени иглолистни култури, с което ще се подобрят техническите възможности за извършване на специализирани изследвания и установяване разпространението на короядите, което в дългосрочен план ще има благоприятен екологичен ефект върху климата и въздуха. Чрез екологични обучения на деца за разделно събиране на отпадъците и опазване на климата ще се окаже индиректно въздействие върху отговорното използване на природните ресурси в територии от трансграничния регион. Изпълнението на Стратегическия проект се очаква да допринесе положително върху намаляване на замърсяването на въздуха.Положителен ефект върху намаляване на замърсяването на въздуха е отчетен и по осем от проектите в рамките на Приоритетна ос 2 "Устойчив туризъм" - благодарение на реконструираните и модернизирани паркови площи и места за отдих и развлечения, изградените пешеходни пътеки и велосипедни маршрути, нови туристически съоръжения, и интервенции в природна местност. Пряк положителен ефект върху показателя се очаква от един текущ проект през 2020 г. и той е свързан с въвеждането на мерки за енергийна ефективност на читалищна сграда, които ще намалят използваната енергия и съответно замърсяването на въздуха свързано с нейното производство. Останалите проекти, изпълнявани през 2020 г. финансирани по Втора покана в рамките на Приоритетна ос 2 "Устойчив туризъм", са отчели неутрален ефект спрямо въздуха и климата. |
| Проектите ще имат ли ефект върху намаляването на вредните емисии (GHG) във въздуха? | През 2020 г. проектите по Приоритетна ос 1 „Околна среда“, специфична цел 1.1 на Програмата не са оценени като оказващи ефект върху намаляване на вредните емисии във въздуха, но се очаква те да имат непряк позитивен ефект върху намаляване на вредните емисии във въздуха чрез съкращаване на времето за гасене на възникнали пожари. Няколко проекта в изпълнение по Специфична цел 1.2 също са насочени към намаляването на вредните емисии във въздуха. Предвидените мерки за залесяване на нови гори и опазване на морските ливади ще въздействат положително върху намалението на количеството на въглероден диоксид в атмосферата. Провеждането обучения и кампании за почистване и ревитализиране на сметища (дезинфекция, повторно залесяване и др.), както и обучения за разделно изхвърляне на отпадъци ще допринесат за увеличаване на капацитета на общностите за опазване на околната среда.Дейностите по всички изпълнявани през 2020 г. проекти от Втора покана, финансирани по Приоритетна ос 2 „Устойчив туризъм“ не са пряко насочени към този компонент. Единствено проектът въвеждащ мерки за енергийна ефективност на читалищна сграда е отчел пряк положителен ефект върху намаляването на вредните емисии (GHG) във въздуха. |
| Проектите ще имат ли ефект върху подкрепата за екологично чист транспорт? | В обхвата на изпълнените по Приоритетна ос 1 „Околна среда“, проекти са доставени специализирани транспортни средства за целите на превенцията и борбата с природни и антропологични бедствия. Закупуването на нови автомобилни превозни средства, произведени в съответствие със съвременните екологични изисквания е възможно да се определи и като подкрепа за осигуряване на екологично чист транспорт. ~~Изграждането на велосипедни маршрути по проект в рамките на Специфична цел 1.1 ще има значителен ефект върху подкрепата за екологично чист транспорт.~~ Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. |
| Проектите ще имат ли ефект върху повишаване на ефекта от насърчаване на борбата с горските пожари и тяхното управление и превенция?  | Проектите, изпълнявани по Втората покана по Приоритетна ос 1 „Околна среда“, специфична цел 1.1 са пряко насочени към интервенции за превенция и борба с горските пожари. Доставено е високо специализирано оборудване за гасене на пожари включващо и дистанционно управляемо наблюдение за овладяване на разпространението им. По един от проектите се предвижда изграждане на система за ранно предупреждение и оповестяване на населението при бедствия, която ще намали риска от горски пожари и замърсяването на въздуха. Проект в изпълнение по Специфична цел 1.2 се очаква да има директен ефект върху опазването на биологичното разнообразие и екосистемите чрез мониторинг на засегнати от изсъхване гори, което ще допринесе за предотвратяване на горските пожари. Дейностите по всички изпълнявани през 2020 г. проекти от Втора покана, финансирани по Приоритетна ос 2 „Устойчив туризъм“ не са пряко насочени към този компонент. Единствено два проекта, предвиждащи изграждане на вело-алеи и пешеходни маршрути са отчели пряк ефект за подкрепата за екологично чист транспорт.  |
| Проектите ще имат ли ефект върху насърчаването на отговорно поведение на обществото чрез въвличане на гражданите в борбата с изменението на климата? | Меки мерки по проектите, финансирани по Специфична цел 1.1 за провеждане на семинари и обучения, изграждането на работни групи и мрежи за сътрудничество също са с тематична насоченост по проблемите на опазването на околната сред в т.ч. и изменението на климата. Предвидените в рамките на проектите по Специфична цел 1.2 съвместни инициативи имат директен ефект за насърчаване на целевите групи към опазване на околната среда и борбата с изменението на климата. По част от проектите се предвижда обучение на ученици за основните принципи на екологията и борбата срещу климатичните промени, информационни събития относно важната роля на горските и морските екосистеми в борбата с климатичните промени и организиране на събития, свързани с устойчивото потребление на енергия и устойчивото развитие на защитените местности и крайбрежните зони. Чрез изграждането на „Изследователски центрове за „Син растеж““ в трансграничния регион ще се създадат условия за взаимодействие между учени, изследователи, местни институции и общности. Изпълнението на Стратегическия проект се очаква да допринесе положително върху насърчаването на отговорно поведение на обществото чрез въвличане на гражданите в борбата с изменението на климата.Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Само три проекта в рамките на тази ос са отчели индиректен положителен ефект върху климата и въздуха посредством насърчаване на отговорното поведение на обществото в борбата с климатичните промени. По проектите са изпълнявани съвместни инициативи за екологично образование в трансграничния регион. |
| Биоразнообразие, фауна и флора | Проектите ще имат ли ефект върху опазването на биологичното разнообразие, местообитания и екосистеми и техните услуги? | Изпълнените проекти и проектите в изпълнение по Приоритетна ос 1 „Околна среда“, специфична цел 1.1 на Програмата през 2020 г. също са оценени с косвен ефект върху опазване на екосистемите чрез изпълнените и изпълняваните по тях мерки за превенция от бедствия. Проекти, изпълнявани по Специфична цел 1.2 са оценени с директен ефект върху опазването на биологичното разнообразие и екосистемите. Чрез изпълнението на мерки за опазване на горите и на морските ливади се цели запазване на естествените местообитания и възстановяването на равновесието в екосистемите. Благодарение на изпълнението на мерки като почистване и укрепване на канали, провеждане на изследване на екологичните условия и състояние на водите на езерата, ще бъде оказано положително въздействие по отношение на опазване на биоразнообразието, съхранение на местообитания и екосистеми в трансграничните зони. Чрез включените дейности по разработване на общи методологии и модели за отговорно използване на природните ресурси, изпълнението на Стратегическият проект се очаква да окаже положително въздействие върху опазване на биоразнообразието в Черно море в дългосрочен план. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Четири от проектите в рамките на разглежданата ос са оценили опосредствано положително влияние върху биологичното разнообразие, местообитания и екосистеми и техните услуги. |
| Проектите ще имат ли ефект върху намаляването на загубата на биологично разнообразие? | Изпълнените проекти и проектите в изпълнение по Приоритетна ос 1 „Околна среда“, специфична цел 1.1 на Програмата също са оценени с косвен ефект върху загубата на биологично разнообразие чрез изпълняваните по тях мерки за превенция от бедствия. Няколко проекта по Втора покана по Специфична цел 1.2 се очаква да имат ефект върху намаляване на загубата на биологично разнообразие чрез мерки против изсъхване на горите, които ще подобрят микроклимата на флората и фауната и мерки за повишаване на осведомеността относно изчезването на морските ливади, причинено от погрешни методи за риболов. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Два от проектите са оценили опосредствано положително влияние върху намаляването на загубата на биологично разнообразие. |
| Проектите ще имат ли ефект върху насърчаването на отговорно поведение на обществото чрез въвличане на гражданите в опазването на биоразнообразието и природните зони? | Включени в рамките на няколко проекта по Втора покана по Приоритетна ос 1 „Околна среда“,, както и по Стратегическия проект мероприятия за повишаване на капацитета на общностите за опазване на околната среда и устойчиво използване на природните ресурси, като информационни събития за защитените територии и опазване на тяхното биоразнообразие, за изсъхването на горите и за опазването на зоните на морски ливади, се очаква да имат директен ефект върху насърчаване на отговорното поведение на обществото за опазване на биоразнообразието и природните зони. Очакван принос за насърчаването на отговорно поведение на обществото чрез въвличане на гражданите в опазването на биоразнообразието и природните зони е отчетен и по девет от проектите финансирани по Приоритетна ос 2 „Устойчив туризъм“. Създадените места за отдих сред природата, еко-пътеките, които ще се създадат и зоната за отдих се очаква да насърчат отговорното поведение на гражданите за опазване на биоразнообразието и естествените обиталища. Положителният ефект се допълва и от изготвени и разпространени промоционални материали. |
| Проектите ще имат ли ефект върху насърчаването на туризма, което ще осигури висока степен на опазване на околната среда? | Няколко проекта по Втора покана в обхвата на Приоритетна ос 1 „Околна среда“, се очаква да имат положителен ефект върху насърчаването на туризма. Чрез реализирането на дейности по разделно събиране на отпадъците, съвместни инициативи по почистване и устойчиво използване и управление на отпадъците и по опазване на околната среда, ще се допринесе за насърчаване на туризма в трансграничния регион.Очакван принос за насърчаването на туризма, което ще осигури висока степен на опазване на околната среда е отчетен и по девет от проектите финансирани по Приоритетна ос 2 „Устойчив туризъм“. Шест от проектите, финансирани по Специфична цел 2.1 „Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура“ директно допринасят за насърчаването на екологосъобразния туризъм особено на регионално и местно ниво чрез създадените и предвидените за изграждане места за отдих сред природата в непосредствена близост до урбанизирани територии. Голяма част от проектите са предвидили или предоставили информация на туристите за опазване на природните зони, като специално внимание се отдава на природо-съобразния туризъм. Проектите по останалите две специфични цели са отчели непряк положителен ефект. |
| Води | Проектите ще имат ли ефект върху подобряването на екологичното и химичното състояние на водните тела? | Няколко проекта по Втора покана в обхвата на Приоритетна ос 1 „Околна среда“, се очаква да имат ефект върху екологичното и химичното състояние на водните тела чрез реализирането на дейности по почистване и устойчиво използване и управление на отпадъците и по опазване на морските ливади, с което ще допринесат за подобряване на екологичното и химическото състояние на Черно море. Реализирани мерки по подобряване състоянието и почистване на канали и по провеждане на изследване на екологичните условия и състояние на водите на езера също имат позитивен ефект върху екологичното и химическото състояние на водните тела. Проект по Втора покана предвижда изграждане на аналитична лаборатория за изследване на качеството на водата и почвата и доставяне на лабораторно оборудване и измервателни уреди за мониторинг на екосистемите, което се очаква да окаже непряк положителен ефект върху този под-компонент. Изпълнението на Стратегическия проект предвижда да допринесе за компенсиране на липсата от данни и информация за екологичния статус на водните екосистеми в целевия регион. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. |
| Проектите ще имат ли ефект върху насърчаването на устойчивото използване на водните ресурси? | Ефект върху устойчивото използване на водните ресурси е възможен чрез изпълнение на дейности по няколко проекта по Втора покана в обхвата на Приоритетна ос 1 „Околна среда“, за запознаване на учениците с проблемите в тази област, което ще провокира навици за разумно използване на водните ресурси, както и на дейности за устойчивото използване на рибните популации, което ще допринесе за опазването на морските ливади като места за размножаване на риба. Изпълнението на дейностите по почистване и укрепване на канали и по повишаване капацитета на местните жители за устойчиво използване на природните ресурси също ще доведе до повишаване осведомеността на гражданите по въпросите за климатичните промени и опазването на околната среда. Чрез разработване на общи методологии и модели за отговорно използване на природните ресурси и чрез изграждането на „Изследователски центрове за „Син растеж““ в трансграничния регион , изпълнението на Стратегическият проект се очаква да окаже положително въздействие по този показател. С изпълнението на Стратегическия проект ще се надгради съществуващия капацитет за изследване и мониторинг на екологичния статус на местните екосистеми чрез осигуряване на инфраструктура и оборудване за учени и експерти.Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Само два проекта от ос 2, изпълнявани през 2020 г. са посочили непряк положителен ефект върху насърчаването на устойчивото използване на водните ресурси, благодарение на дейностите свързани с повишаване на знанията в областта на опазване на околната среда и привличане интереса на туристите към устойчивото използване на водните ресурси. |
| Проектите ще имат ли ефект върху насърчаването на устойчивото използване на устойчив туризъм в посока опазване на водните ресурси? | Планираните съвместни дейности по изпълняваните проекти през 2020 г. по Приоритетна ос 1 „Околна среда“, специфична цел 1.2 се очаква да допринесат благоприятно върху насърчаването на опазване на природата чрез еко-инициативи и кампании за почистване. Чрез обучения на деца и изпълнение на мерки за повишаване осведомеността на гражданите за устойчивото използване на земните ресурси се цели насърчаване на устойчивия туризъм в трансграничния регион в дългосрочен план.Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Три проекта от ос 2, изпълняван през 2020 г. са посочили непряк положителен ефект върху на устойчив туризъм в посока опазване на водните ресурси чрез изпълнение на промоционални кампании. Един от тях, финансиран по Специфична цел 2.1 „Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура“ допринася за насърчаването на устойчивото използване на туризма в посока опазване на водните ресурси посредством осигуряване на туристически достъп до планински извор в Странджа планина. Останалите проекти не се очаква да окажат ефект за насърчаване на туризма в посока опазване на водните ресурси. |
| Проектите ще имат ли ефект върху насърчаването на отговорно поведение на обществото чрез въвличане на гражданите в устойчивото използване на водите? | Меки мерки по проекти по Втора покана в обхвата на Приоритетна ос 1 „Околна среда“, специфична цел 1.2 се очаква да окажат въздействие върху насърчаването на отговорно поведение на обществото чрез информационни и обучителни събития за запознаване на общностите с екологичните проблеми, устойчивото използване на водните ресурси и рибните популации. Чрез разработване на общи методологии и модели за отговорно използване на природните ресурси и чрез изграждането на „Изследователски центрове за „Син растеж““ в трансграничния регион ще се създадат условия за взаимодействие между учени, изследователи, местни институции и общности, също така ще се разработят и изпълнят инициативи, свързани с опазването на околната среда и екологично отговорно поведение. Четири от проектите, финансирани от ос 2, изпълнявани през 2020 г. са посочили непряк положителен ефект върху насърчаването на отговорно поведение на обществото чрез въвличане на гражданите в устойчивото използване на водите, благодарение на изпълнението на промоционални кампании. |
| Почви | Проектите ще имат ли ефект върху запазването на функционалността на почвата? | Дейностите по проект по Втора покана в рамките на Приоритетна ос 1 „Околна среда“, специфична цел 1.2 биха оказали положително въздействие върху запазването на функционалността на почвата. Предвидено е засаждане на нова гора и мерки за опазване на гори от изсъхване, което ще благоприятства поддържането на почвеното плодородие и запазването на повърхностния почвен слой. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. |
| Проектите ще имат ли ефект върху насърчаването на устойчивото ползване на почвените ресурси? | Дейностите по няколко проекта по Втора покана по Приоритетна ос 1 „Околна среда“, специфична цел 1.2 се очаква да имат благоприятен ефект върху насърчаването на устойчивото ползване на почвените ресурси. Предвидено е засаждане на нова гора и опазване на гори от изсъхване, което ще окаже положителен ефект върху структурата на почвата, намалявайки риска от ерозия и свлачища. Учениците ще бъдат запознати с проблемите на почвените ресурси с цел да се провокират навици за тяхното устойчиво използване, ще се проучи състоянието на почвата и селскостопански производители ще бъдат обучени на принципите на устойчивото земеделие. Чрез инвестиционни дейности по проект по Втора покана за изграждане на аналитична лаборатория за изследване на качеството на водата и почвата и доставяне на лабораторно оборудване и измервателни уреди за мониторинг на екосистемите се очаква положителен ефект върху насърчаването на устойчивото ползване на почвените ресурси. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. |
| Проектите ще имат ли ефект върху насърчаването на устойчивия туризъм към опазване на земята? | Планираните меки мерки по някои от проектите по Втора покана по Приоритетна ос 1 „Околна среда“, специфична цел 1.2 се очаква да имат ефект върху насърчаването на отговорно поведение на обществото чрез организиране на информационни и обучителни събития за запознаване с проблемите на почвените ресурси и тяхното устойчиво използване. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Само 6 от проектите по тази приоритетна ос са оценени, като такива с очакван непряк положителен ефект върху почвите, който се дължи главно на дейности за насърчаване на устойчивия туризъм и образователните инициативи, които оказват опосредствано влияние върху опазване на конкретни територии. |
| Проектите ще имат ли ефект върху насърчаването на отговорно поведение на обществото чрез повишаване на познанията и съзнанието за опазване на почвата? | Планираните меки мерки по някои от проектите по Втора покана по Приоритетна ос 1 „Околна среда“, специфична цел 1.2 се очаква да имат благоприятен ефект върху насърчаването на отговорно поведение на обществото чрез организиране на информационни и обучителни събития за запознаване с проблемите на почвените ресурси и тяхното устойчиво използване, както и чрез инициативите за защита на природата, обучения и обмен на опит, свързани с опазване на почвените ресурси.Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Само 3 от проектите по тази приоритетна ос са оценени, като такива с очакван непряк положителен ефект върху почвите, който се дължи на образователните инициативи, които оказват опосредствано влияние за насърчаване на отговорно поведение на обществото за опазване на почвата. |
| Население и човешко здраве | Проектите ще имат ли ефект върху намаляването на заболявания, причинени от природни бедствия? | Проект в обхвата на Приоритетна ос 1 „Околна среда“, специфична цел 1.1 на Програмата е оценен с директен ефект върху намаляване на заболяванията, причинени от природни бедствия. Меки мерки, насочени към повишаване на капацитета за реакция в условията на пожари и наводнения също биха имали ефект върху намаляване на заболяванията и превенция на човешкото здраве. Дейностите на проект по Специфична цел 1.2 по Втора покана са насочени към запознаване на селскостопански производители с ползите от устойчивото земеделие, чистите почви и храна, както и устойчивото управление на отпадъците, което ще окаже индиректно положително въздействие върху човешкото здраве. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. |
| Проектите ще окажат ли влияние върху повишаването на контрола върху екологични рискове и опасности свързани със здравето? | Проектите по Специфична цел 1.1 имат директен ефект върху контрола на опасностите, застрашаващи човешкото здраве. Инвестиционните дейности за предотвратяване на наводнения, превенция и потушаване на пожари, доставка на високо технологично оборудване за нуждите на специализирани регионални звена и изграждане на система за ранно оповестяване на бедствия целят защита и безопасност на населението. Изпълняваните в рамките на Специфична цел 1.2 дейности за доставка на оборудване за рециклиране са оценени като оказващи ефект върху насърчаването на устойчивото управление на отпадъците в т.ч. и в контекста на защита здравето на човека. Меки мерки по проекти целят създаване на навици за разделно събиране на отпадъци и правилното им обезвреждане, което се очаква да допринесе за повишаване на осведомеността на младите хора и ограничаване на неправилното изхвърляне на отпадъците, а оттам и намаляване на рисковете за човешкото здраве. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Само един проект, финансиран по тази ос е отчел непреки положителни последици, благодарение на проведените кампании за почистване на паркове и гори от доброволци. |
| Проектите ще окажат ли влияние върху насърчаването на превенция на риска и управлението на природни и причинени от човека бедствия? | Проектите по Втора покана по Приоритетна ос 1 „Околна среда“, специфична цел 1.1 имат директен ефект насърчаването на превенцията на риска и управлението на природни и причинени от човека бедствия, чрез включени инвестиционни дейности за предотвратяване на наводнения, превенция и потушаване на пожари, доставка на високо технологично оборудване за нуждите на специализирани регионални звена и изграждане на система за ранно оповестяване на бедствия. Множество мерки, по Специфична цел 1.2 са също оценени с директен положителен ефект. Дейностите на проект по Специфична цел 1.2 по Втора покана са насочени към идентифициране на основните рискове за гората и горската екосистема и въвеждане на добри практики за превенция и реагиране в случай на криза с абиотичен, биотичен и антропогенен характер. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. |
| Проектите ще окажат ли влияние върху насърчаването на устойчивото управление на отпадъците, за да се защити здравето на хората? | Проектите по Втора покана по Приоритетна ос 1 „Околна среда“, ще окажат цялостно положително влияние върху насърчаването на устойчивото управление на отпадъците с цел защита здравето на хората. Един от проектите по специфична цел 1.1 ще допринесе индиректно за подобряване на здравето на населението чрез намаляване на предпоставките за замърсяване в населените места в община Димитровград. Изпълняваните в рамките на Приоритетна ос 1 „Околна среда“, специфична цел 1.2 дейности за доставка на оборудване за рециклиране са оценени като оказващи ефект върху насърчаването на устойчивото управление на отпадъците в т.ч. и в контекста на защита здравето на човека. Меки мерки по проекти целят създаване на навици за разделно събиране на отпадъци и правилното им обезвреждане, което се очаква да допринесе за повишаване на осведомеността на младите хора и ограничаване на неправилното изхвърляне на отпадъците, а оттам и намаляване на рисковете за човешкото здраве. Дейностите по всички изпълнявани през 2020 г. проекти от Втора покана финансирани по Приоритетна ос 2 „Устойчив туризъм“ не са пряко насочени към този компонент. Два проекта в процес на изпълнение през 2020 г., финансирани по тази ос са отчели пряк положителен ефект за насърчаването на устойчивото управление на отпадъците, благодарение на доставената техника за сметосъбиране по един от тях и създадената инфраструктура за сметосъбиране на археологически обект. |
|  | Проектите ще окажат ли влияние върху насърчаването на екологично отговорно поведение на обществото чрез въвличане на гражданите в решаването на проблемите на околната среда? | Дейностите по повечето проекти по Приоритетна ос 1 „Околна среда“, специфична цел 1.1 и специфична цел 1.2 са оценени с директен положителен ефект върху насърчаване на екологично отговорно поведение на обществото. Повечето от тях имат за цел да поощрят гражданите да участват при взимането на решения по проблемите на околната среда, както и да повишават осведомеността им за важността от устойчиво използване на природните ресурси.Четири проекта в процес на изпълнение през 2020 г., финансирани по Приоритетна ос 2 „Устойчив туризъм“ са отчели непряк положителен ефект за насърчаването на екологично отговорно поведение на обществото посредством екологични кампании и инициативи. Изпълнението на дейностите по един от проектите, финансирани по Приоритетна ос 2 „Устойчив туризъм“ би оказало пряк положителен ефект върху населението и човешкото здраве, благодарение на предвидения за изграждане на водопровод, който ще осигури питейна вода на туристически обект в общ. Маджарово. |
| Културно/ Природно наследство и ландшафт | Проектите ще имат ли ефект върху опазване и възстановяване на културното и природно наследство? | Като цяло проектите по Приоритетна ос 1 „Околна среда“, специфична цел 1.1 по-скоро имат неутрални последици по отношение на опазване на културното и природно наследство. Дейностите, които се предвиждат ще имат непряко позитивно въздействие върху съхранението и защитата на културното и природно наследство, както и за насърчаването на устойчиво управление и планиране на културните и природните ландшафти. Повечето от проектите по специфична ос 1.2 са оценени като оказващи индиректно позитивни последици спрямо природното наследство и ландшафта чрез изпълнение на мерки за опазване на морските и горските екосистеми и управление на отпадъците и опазване на природата. Проектите в обхвата на Специфична цел 2.1 са с основна насоченост към повишаване на атрактивността на културното и природно наследство чрез мерки за неговото опазване и възстановяване като осигуряване на достъп, консервация и реставрация, социализация на средата, т.н. Всички проекти по СЦ 2.1 включват дейности пряко отнасящи се до защитата на природно и културно наследство, вкл. отговорно отношение на обществото, като по този начин ще се постигне позитивно въздействие в този аспект. По проектите в изпълнение, финансирани от Втора покана е предвидено също възстановяване на инфраструктурни съоръжения представляващи исторически и културни ценности – сгради, стар мост и др., инфраструктурни интервенции в ключови туристически обекти, подобряване обществения достъп до общото културно-историческо наследство от двете страни на границата, носещо обща история, реконструкция на градски части с туристическа значимост, социализация и експониране на археологически обекти от двете страни на границата, включително антични крепости, рехабилитация и популяризиране на еко-пътеки, възстановяване на пътни участъци осигуряващи достъп до природни и културни туристически обекти, изграждане на велосипедни и пешеходни пътеки и нови съоръжения в природни и исторически туристически обекти и др. Предвидените дейности се очаква да популяризират културното наследство на трансграничния регион на двете съседни държави, да повишат туристическата привлекателност на района, и да насърчат и развиват устойчивия туризъм. Проектите тип „меки мерки“ финансирани по СЦ 2.2 „Повишаване на потенциала за трансграничен туризъм чрез развитие на общи дестинации“ и 2.3 „Увеличаване на работата в мрежа за развитие на устойчив туризъм чрез инициативи за трансгранично сътрудничество“ имат основно индиректно влияние върху опазване и възстановяване на културното и природно наследство. Някои от основните видове дейности в таза посока са: изготвяне на проучвания за материалното и нематериално културно наследство, създаване и представяне на туристически продукти, които увеличават интереса към природните и културни обекти, увеличаване загрижеността на местните и регионални власти за тези ресурси, сътрудничество през границата за развитие на устойчив туризъм с основна цел съхранение на културното и историческо наследство. Изграждането на информационни системи за представяне и наблюдение по някои от проектите, като система за 3-D мапинг също увеличава интереса към тези природни и културни обекти и въздейства индиректно за тяхното опазване. |
| Проектите ще имат ли ефект върху насърчаването на устойчиво управление и планиране на културните и природните ландшафти? | Като цяло проектите по Приоритетна ос 1 „Околна среда“, специфична цел 1.1 по-скоро имат неутрални последици по отношение на насърчаването на устойчивото управление на културните ландшафти. Повечето от проектите по специфична ос 1.2 са оценени като оказващи позитивни последици спрямо природните ландшафти - планираните дейности няма да окажат влияние на естествените местообитания и защитени територии.В рамките на Приоритетна ос 2 „Устойчив туризъм“ 30 от проектите изпълнявани през 2020 г. са отчели или очакват значителни положителни ефекти върху устойчивото управление и планиране на културните и природните ландшафти. По проектите в рамките на СЦ 2.1 „Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура“ тези ефекти се основават на инвестиционните дейности по дългосрочно и общодостъпно експониране на обекти на културното наследство и се допълват от меките дейности за рекламиране на природни ландшафти чрез включване им в туристически дестинации, уеб базирани платформи и като места за провеждане на публични инициативи за културен обмен; подобряването на туристическата инфраструктура и създаването на паркови площи за отдих и развлечения имат положителен ефект върху насърчаването на устойчиво управление и планиране на културните и природните ландшафти. В много случаи ремонтираните и обновявани по проектите исторически и културни обекти ще се включат в цялостни архитектурни ансамбли, които ще са привлекателни за туристите и ще съдействат за прехода на културното, историческото и природно наследство в съвременния свят. Комплексът от изпълнявани инвестиционни и меки дейности по много от проектите ще доведе до създаването на общи туристически продукти за целите на трансграничното сътрудничество, и ще превърнали целевата зона в обща туристическа дестинация, което е израз на устойчивото управление на културния ландшафт. Например, по един от проектите в процес на изпълнение през 2020 г. наред с подобряване на капацитета в областта на културата и туризма в трансграничния регион чрез големи инвестиции в културно-исторически обекти в България и Турция се работи за създаване съвместен туристически продукт за целите на трансграничното сътрудничество, който ще популяризира целевите общини като обща туристическа дестинация. Голям тласък за управление на културния ландшафт в области Хасково и Одрин се очаква да окаже проект в рамките на който ще се създаде информационна система за повишаване туристическата активност и туристическия поток, с крайна цел подобряване на качеството на живот в регионите Одрин и Хасково. По друг проект в процес на изпълнение през 2020 г. се цели посредством реставрацията на исторически мост да се създаде пряка връзка между туристически обекти в града – исторически сгради и природни забележителности, което ще увеличи посещаемостта на обектите и привлекателността на града като туристическа дестинация.16 проекта от тип „меките дейности“ в рамките на Приоритетна ос 2 „Устойчив туризъм“ насърчават опосредствано устойчивото управление и планиране на културните и природните ландшафти през 2020 г. като акцентират на историческия, културния, туристически и икономически потенциал на трансграничния регион, и по този начин правят целевите територии много по-атрактивни за посетители и инвеститори. |
| Проектите ще имат ли ефект върху насърчаването на устойчивото използване на природните ресурси за постигане на устойчив туризъм? | Проектите по Приоритетна ос 1 „Околна среда“, специфична цел 1.1 и специфична цел 1.2 са оценени като оказващи непряк благоприятен ефект върху насърчаването на устойчивото използване на природните ресурси за постигане на устойчив туризъм.В рамките на Приоритетна ос 2 „Устойчив туризъм“ 32 от проектите изпълнявани през 2020 г. са отчели насоченост към използването на природните ресурси за насърчаване развитието на устойчив туризъм. Това се осъществява чрез многопосочно повишаване на туристическата атрактивност на традиционни или нови туристически обекти или дестинации, провеждане на инициативи за защита на природни и културни ресурси, възстановки на обичаи и празненства сред природата и спорт, и паралелното рекламиране на екологосъобразно поведение, щадящо околната среда. |
| Проектите ще имат ли ефект върху насърчаването на отговорно съзнание на обществото чрез повишаване на познанията и съзнанието за опазване и защита на културното наследство и ландшафт? | Като цяло проектите по Приоритетна ос 1 „Околна среда“, специфична цел 1.1 по-скоро имат неутрални последици върху този показател. Чрез обучителни дейности на деца и граждани, съвместни „меки“ мерки за почистване и опазване на морските и горските екосистеми, дейности по управление на отпадъците, както и чрез съвместни дейности по залесяване, повечето от проектите по специфична ос 1.2 ще окажат позитивни последици върху насърчаването на отговорно съзнание на обществото за опазване и защита на културното наследство и ландшафт.Всички проекти по Приоритетна ос 2 „Устойчив туризъм“ се очаква да имат ефект върху повишаване на съзнанието на обществото за културното или природното наследство в частност и за тяхното опазване. Проектите по СЦ 2.1. 2.2 и 2.3 главно насърчават отговорно отношение и действия на обществото чрез повишаване на познанията и съзнанието за опазване и защита на културното наследство и ландшафта чрез запазване и рекламиране на автентични традиции и обичаи, занаяти, природно-исторически ресурси. Повишаване на познанията на населението за опазване и защита на културното наследство и ландшафт се насърчава главно чрез предвидените информационните кампании, както и съвместните дейности между български и турски организации. Чрез обмяната на информация и опит се повишава осведомеността на гражданите за важността от съхраняване на културното наследство и се създават условия както за развитие на туризма, така и за създаване на условия за устойчив културен обмен в трансграничния регион. Повишаване на познанията на гражданите за доброто управление на културните пейзажи, обекти и маршрути, е предпоставка за правилното и навременно стопанисване на ландшафта.Например, по проекти приключили през 2020 г. са маркетирани и популяризирани занаятчийския и антикварен бизнес в района на Хасково и Одрин, предостави са умения, знания и възможности за представяне на местния занаятчийски и антикварен бизнес, запазени и промотирани са автентични традиции, обичаи и природно-исторически ресурси, създадени са нови двустранни туристически дестинации, за алтернативен туризъм. По един от инвестиционните проекти, изпълняван през 2020 г. е предвидено изпълнение на комплексна стратегия, съчетаваща експонирането и социализирането на антична крепост с промоционална кампания която да повиши а осведомеността за историческото наследство и нуждата от неговото опазване. По други проектите в процес на изпълнение през 2020 г. е било предвидено провеждане на информационни форуми, въвеждане на съвременни комуникационни устройства и дигитални решения за повишаване на туристически интерес; прилагане на атрактивни и нетрадиционни методи за насърчаване на културния туризъм чрез използване на изкуството; организиране на обиколки за туроператори и експедиентски турове; представяне на нематериалното културно наследство посредством театрални възстановки, обмен на опит в изучаване, опазване и популяризиране на недвижимите обекти на културно наследство от османския период; оценка на туристическите обекти и изследване на добри практики за устойчивия туризъм, и др. |

**ИНФОРМАЦИЯ ЗА МЕРКИТЕ ЗА НАБЛЮДЕНИЕ И КОНТРОЛ ВЪРХУ ИЗПЪЛНЕНИЕТО НА ПРОГРАМАТА**

Таблицата по-долу дава обобщена информация за степента на изпълнение на показателите за ЕО в рамките на програмата, както е представено в раздел 10.1 на доклада за ЕО.

|  |  |  |  |  |  |
| --- | --- | --- | --- | --- | --- |
| Номер на изходен показател | Индикатор / Показател(наименование на индикатора) | Мерна единица | Целева стойност (2023) | Годишна стойност | Източник на информацията |
| 2016 | 2017 | 2018 | 2019 | 2020 | 2021 | 2022 | 2023 |
| ИП 1.1.1 | Брой на интервенции, свързани с превенция на риска и управлението на природни бедствия и бедствия причинени от човека  | Брой  | 10 | 0 | 0 | 2 | 8 | 0 |  |  |  | Тримесечни и финални доклади за напредъка по проектите |
| ИП 1.1.2 | Брой на съвместни стратегии / общи насоки, обучения, информационни кампании, обмяна на опит за превенция на риска и управлението на природни и причинени от човека опасности и бедствия | Брой | 20 | 0 | 0 | 3 | 17 | 0 |  |  |  | Тримесечни и финални доклади за напредъка по проектите |
| ИП 1.1.3 | Население, благоприятно повлияно от мерките срещу наводнения (брой) | Брой | 402749 | 0 | 0 | 200000 | 402749 | 0 |  |  |  | Тримесечни и финални доклади за напредъка по проектите |
| ИП 1.2.1  | Брой на защитените природни територии, обхванати от интервенции | Брой | 17 | 0 | 0 | 10 | 12 | 5 |  |  |  | Тримесечни и финални доклади за напредъка по проектите |
| ИП 1.2.2 | Брой на инициативите за защита на природата, обучения, обмен на опит и ноу-хау, съвместни кампании за повишаване на осведомеността, планове за управление на защитените територии.  | Брой | 39 | 0 | 0 | 19 | 29 | 13 |  |  |  | Тримесечни и финални доклади за напредъка по проектите |
| ИП 2.1.1 | Обща дължина на реконструирани или модернизирани пътища за достъп до природни, културни и исторически места за туризъм.  | Километри  | 7,84 | 0 | 0 | 0 | 1,0272 | 0 |  |  |  | Тримесечни и финални доклади за напредъка по проектите |
| ИП 2.1.2 | Обща дължина на новопостроени, реконструирани или модернизирани колоездачни маршрути / пешеходни алеи | Километри | 9,88 | 0 | 0 | 0 | 0,746 | 0 |  |  |  | Тримесечни и финални доклади за напредъка по проектите |
| ИП 2.1.3 | Брой новопостроени / реконструирани съоръжения в / водещи до туристически обекти в допустимия трансграничен регион | Брой | 19 | 0 | 0 | 0 | 7 | 0 |  |  |  | Тримесечни и финални доклади за напредъка по проектите |
| ИП 2.1.4 | Брой реконструирани / възстановени културни и исторически туристически обекти в допустимия трансграничен район | Брой | 15 | 0 | 0 | 0 | 2 | 0 |  |  |  | Тримесечни и финални доклади за напредъка по проектите |

**ОБЩИ ИЗВОДИ И ПРЕПОРЪКИ (АКО ИМА ТАКИВА)**

Всички конкретни мерки и изисквания за предотвратяване, намаляване и възможно най-пълно елиминиране на евентуални негативни последствия от изпълнението на Програмата заложени в Становището по екологичната оценка на МОСВ са надлежно изпълнени както по време на етапа на кандидатстване, оценка и подбор, така и по време на изпълнение на проектите. По-специалновсички всички 30 проекта по Втора и Трета покана (предвиждащи СМР), които са били в процес на изпълнение през 2020 г. са представили необходимите екологични документи, издадени от съответните компетентни органи (в зависимост от приложимото национално законодателство).

Представените документи показват, че планираните дейности няма да окажат влияние на естествените местообитания и защитени територии, както и че не съществува възможност за негативен ефект върху околната среда и човешкото здраве.

За подобряване на състоянието на въздуха и климатичните условия оказват въздействие проектите, финансирани по Приоритетна ос 1 „Околна среда“, специфична цел 1.1 „Предотвратяване и смекчаване на последиците от природните и предизвиканите от човека бедствия в трансграничния район“. Тя е с насоченост към дейности, свързани с реакция при бедствия, превенция и мерки за намаляване на риска, което води до намаляване на замърсяването на въздуха. Някои проекти в обхвата на Специфична цел 1.2 целят да подобрят капацитета за съхраняване на природата и устойчиво използване и управление на общите природни ресурси чрез съвместни инициативи за опазване на горските и морски екосистеми.

За положително въздействие върху съхраняването на биоразнообразието, фауната и флората и опазване на екосистемите в трансграничния регион допринасят дейности, свързани с предотвратяване и смекчаване на последиците от природните и причинените от човека бедствия по проекти, изпълнявани по Специфична цел 1.1. Чрез реализиране на мерки за опазване на горите и на морските ливади в рамките на Специфична цел 1.2 се цели запазване на естествените местообитания и възстановяването на равновесието в екосистемите. Непряк положителен ефект върху намаляване на замърсяването на въздуха е отчетен и по осем от проектите в рамките на Приоритетна ос 2 "Устойчив туризъм"

Дейностите по някои проекти, финансирани по Специфична цел 1.2 за почистване и устойчиво управление на отпадъците, опазване на морските ливади и насърчаване на отговорно поведение на обществото за разумно използване на водните ресурси се очаква да окажат положителното въздействие по отношение на водите. Един от проектите, финансирани по Специфична цел 1.1, също се очаква да окаже положително въздействие по този показател.

Изпълнението на дейностите на някои проекти в обхвата Специфична цел 1.2 се очаква да въздейства върху опазване и подобряване на състоянието на почвите. Предвижда се засаждане на гора и мерки за опазване на гори от изсъхване, както и обучения на селскостопански производители в устойчиво земеделие, щадящо почвените ресурси. Повечето проекти от Специфична цел 1.1 ще имат неутрален ефект по отношение на този показател. Проекти ПО 1 са оценени с позитивен ефект върху опазването на свойствата на почвата във връзка с дейности, осигуряващи превенция и мерки за намаляване на риска, което води до намаляване на замърсяването.

Проектите по Приоритетна ос 1 допринасят за отговорното отношение на широката общественост към различните видове замърсяване на въздуха, водата и почвата, както и спрямо здравните рискове и бедствията, свързани с промяната на околната среда. Резултатите от осъществяване на проекти, финансирани по Специфична цел 1.1 и Специфична цел 1.2 оказват положителното въздействие спрямо населението и човешкото здраве, докато останалите проекти имат неутрално влияние върху намаляването на заболявания, причинени от природни бедствия и на екологични рискове, свързани със здравето. Проектите по Специфична цел 1.1 имат директен ефект върху контрола на опасностите, застрашаващи човешкото здраве чрез изпълнение на инвестиционните дейности за предотвратяване на наводнения, превенция и потушаване на пожари, доставка на високотехнологично оборудване за нуждите на специализирани регионални звена и изграждане на система за ранно оповестяване на бедствия, целящи защита и безопасност на населението. Изпълнявани в рамките на Специфична цел 1.2 дейности за доставка на оборудване за рециклиране ще окажат ефект върху насърчаването на устойчивото управление на отпадъците и защита на здравето на човека. Идентифициране на основните рискове за горската екосистема и въвеждане на добри практики за превенция и реагиране в случай на криза с абиотичен, биотичен и антропогенен характер по проект, финансиран по Специфична цел 1.2, също се очаква да има положително въздействие върху човешкото здраве.

Повечето проекти по Специфична цел 1.1 не предвиждат дейности, които ще окажат пряко положително въздействие върху културното и природното наследство и ландшафти. Повечето от проектите в обхвата на Специфична цел 1.2 се очаква да имат благоприятен ефект върху насърчаването на устойчиво управление и планиране на културните и природните ландшафти. Чрез обучителни дейности на деца и граждани, съвместни „меки“ мерки за почистване и опазване на морските и горските екосистеми, дейности по управление на отпадъците, както и чрез съвместни дейности по залесяване, повечето от проектите по специфична цел 1.2 ще окажат позитивни последици върху насърчаването на отговорно съзнание на обществото за опазване и защита на културното наследство и ландшафт.

Стартиралият своето изпълнение през 2020 г. стратегически проект по Трета покана се очаква да окаже положителен ефект върху подобряването на екологичното и химичното състояние на водните тела, насърчаването на устойчивото използване на водните ресурси и насърчаването на отговорно поведение на обществото чрез въвличане на гражданите в устойчивото използване на водите.

Чрез инвестиционни дейности, включени в сключения Стратегическия проект „Трансграничните региони сътрудничат за СИН РАСТЕЖ (BLUE GROWTH COLLABs)” по Приоритетна ос 1 "Околна среда", Специфична цел 1.2 в бургаския университет „Проф. Д-р Асен Златаров” и Тракийски университет – Одрин , ще бъдат изградени различни лаборатории – за анализ на замърсяването на водите с пластмаса, анализ и моделиране на водни екосистеми, лаборатория по аквакултури и биотехнологии в подкрепа утвърждаването на морските отрасли като двигатели на европейската икономика, чрез най-подходящата комбинация от климатични, океанографски, икономически, културни и социални фактори. Те ще спомогнат за по-нататъшното обогатяване на методологията за приложни научни изследвания и биха гарантирали още по-изчерпателен анализ, включително на аспектите на дифузното замърсяване на водната система. Основните цели, заложените по изпълнението на Стратегическия проект са: подобряване на институционалния и научен капацитет за устойчиво управление и използване на природните ресурси в трансграничния регион, създаване на подкрепящи условия за придобиване на знания и постижения в областта на изследванията за опазване на околната среда и установяване на механизми за взаимодействие, координация и сътрудничество за устойчиво управление на природните ресурси между ключови заинтересовани страни в трансграничния регион.

Върху културното и природното наследство и ландшафти позитивно въздействат предимно проекти по Приоритетна ос 2„Устойчив туризъм“ за опазването, възстановяването и надграждането на природните и културно-историческите обекти. Проектите по Специфична цел 2.1 имат директен ефект върху насърчаване на устойчиво управление на културни и природни ландшафти, който се основава главно на инфраструктурни дейности за дългосрочно и общодостъпно експониране на обекти на културното наследство, които се допълват от меките дейности за създаване на туристически дестинации, рекламиране на природни ландшафти, вкл. по електронен начин, културен и научен обмен, и др. .

Мнозинството проекти, финансирани по Специфична цел 2.1 и 2.3 са с насоченост към използването на природните ресурси за насърчаване развитието на устойчив туризъм, а тези по Специфична цел 2.2 към културния туризъм и неговите алтернативни форми. Това се осъществява чрез повишаване на туристическата атрактивност на традиционни или нови туристически обекти или дестинации, провеждане на инициативи за защита на природни и културни ресурси, групови събития и празненства сред природата и спорт, и паралелното популяризиране на екологосъобразно поведение.

Всички приключили проекти по Приоритетна ос 2 „Устойчив туризъм“, както и текущите проекти в рамките на оста имат положителен ефект върху повишаване на съзнанието на обществото за културното или природното наследство в частност и за тяхното опазване. Това се осъществява главно чрез запазване и представяне на автентични традиции и обичаи и природно-исторически ресурси, съвместни фестивали и други мероприятия за получаване на нови знания за природното и културното наследство и биоразнообразието, провеждане на информационни форуми, прилагане на атрактивни и нетрадиционни методи за насърчаване на културния туризъм, популяризиране на занаятчийския и антикварен бизнес, обмен на опит в изучаване, опазване и популяризиране на недвижимите обекти на културно наследство, извършване на оценка на туристическите обекти и изследване на добри практики за устойчивия туризъм, и др.

Според препоръките, предоставени в становището за околна среда, дейности като „сафари“ туризъм, „оф-роуд“ трекинг за наблюдаване на редки и застрашени видове не са предвидени в договорените проекти. В допълнение, реализираните инвестиции са в съответствие с националното законодателство за съответните видове строителни дейности (вкл. тези свързани с развитието на туризма, опазване на природното и културно наследство, управление на отпадъците и др.).

Всички препоръки, изложени в становището по екологична оценка, изготвени от Министерството на околната среда и водите на Република България, са стриктно спазвани във всеки етап на кандидатстване, оценка и подбор на проектите, предложени за финансиране по ИНТЕРРЕГ – ИПП програмата за трансгранично сътрудничество България-Турция за 2014 — 2020 г.

**Като се има предвид гореизложеното, може да се заключи, че към настоящия момент не е необходимо предприемане на поправителни мерки, тъй като всички приключили изпълнението си през 2020 г. проекти, финансирани по Втора покана, както и всички проекти, финансирани от Втора и Трета покана, които са били в процес на изпълнение през 2020 г. са в съответствие с предвижданията на отчета за ЕО и по нито един от тях не се очаква негативен ефект върху околната среда по поставените шест екологични проблема.**